
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00267/2015-04
20.03.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 20.03.2015. године, донела је

О Д Л У К A
O   Д О П У Н И   О Д Л У К Е
о акредитацији студијског програма

основних академских студија
за извођење на српском и енглеском језику
Утврђује се да УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100252129, Матични број: 07032480,  испуњава прописане стандарде за акредитацију студијског програма: основне академске студије – АРХИТЕКТУРА у оквиру поља техничко-технолошких наука и то за упис 340 (тристачетрдесет) студената у седишту Установе, за извођење на српском и енглеском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 27.02.2015. године поднела захтев за акредитацију студијског програма основне академске студије – АРХИТЕКТУРА у оквиру поља техничко-технолошких наука под бројем 612-00-02696/2013-04 за извођење на српском и енглеском језику.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

Установа је дана 27.02.2015. године поднела КАПК-у елаборат преведен на енглески језик и захтев за повећање броја студената за 100 ради извођења на енглеском језику.
Назив дипломе: ИНЖЕЊЕР АРХИТЕКТУРЕ.
Структура студијског програма има све законом предвиђене елементе. Студијски програм има предвиђени број ЕСПБ.  Изборни предмети испуњавају све постављене услове. Назив дипломе усклађен са Правилником о Листи стручних, академских и научних назива коју је усвојио Национални савет за високо образовање.
Примарна сврха студијског програма Основних академских студија архитектуре је стицање образовне основе и припрема студената за даље стручно-научно усавршавање на различитим вишим нивоима студија  из области архитектуре, урбанизма,  архитектонских технологија или сродних области. Реализацијом овако конципираног студијског програма се школују инжењери архитектуре који поседују компетентност у европским и светским оквирима.
Сврха студијског програма је формулисана у складу са основним циљевима и задацима установе. Архитектонски факултет дефинисао је основне задатке и циљеве ради образовања високо компетентних кадрова из области технике. Сврха студијског програма Архитектура је потпуно у складу са основним задацима и циљевима Факултета. 

Сврха студијског програма је формулисана у складу са основним циљевима и задацима установе. Архитектонски факултет дефинисао је основне задатке и циљеве ради образовања високо компетентних кадрова из области технике. Сврха студијског програма Архитектура је потпуно у складу са основним задацима и циљевима Факултета.
Концепција студијског програма основних академских студија архитектуре заснована је на сету општих циљева:   Опште, основно образовање и професионална квалификација, као заједничка полазна основа за стицање усмерених професионалних квалификација на мастер нивоу студија из области архитектуре, урбанизма, архитектонског инжењерства, или других сродних области у земљи и иностранству;  Стицање професионалних вештина које обезбеђују могућност конкурисања на тржишту рада у својству вишег архитектонског сарадника у пројектантским, грађевинским, урбанистичким, бироима или предузећима, и институцијама локалне/градске управе.
Посебни циљеви узети у обзир приликом структирања студијског програма су: Структура студијског програма треба да буде таква да јасно одсликава суштину педагошког приступа и омогућава препознатљиавост ужих стручних и научних области које професија архитеката обухвата;  Структура студијског програма треба да подстакне промене дисциплинарног миљеа увођењем савремених културних и професионалних концепата;  Обезбеђење основног образовања архитеката у складу са принципима европског простора високог образовања упоште, а посебно европским принципима образовања за професију архитеката;  Обезбеђење мећународне препознатљивост кроз развој специфичности студијског програма;  Очувати наставне области и развијене облике наставе које су се до сада  изучавале на факултету;  Омогућити примену савремених концепата и метода едукације;  Оптимизација оптерећења студената и постојећег наставног кадра.
Оперативни циљеви основних академских студија архитектуре су:  Оспособљавање студената за разумевање и препознавање научних, стручних и уметничких достигнућа и делатности у области архитектуре, урбанизма, архитектонског инжењерства и технологија;  Стицање знања о основним теоријским поставкама и методама архитектонског и урбанистичког пројектовања и  извођења архитектонских објеката;  Стицање одређених професионалних вештина ради могућности конкурисања на тржишту рада у својству сарадника;  Стицање права на наставак образовања на дипломским академским студијама из области архитектуре, урбанизма или других сродних области у земљи и иностранству.

Прецизно су дефинисане опште и специфичне компетенције и у складу су са структуром и садржајем студијског програма и коректно су усклађене са исходима. Постоји прилог Додатак дипломи. 

Табеларно је приказан распоред предмета по семестрима, фонд часова и број бодова по предметима. Испуњени су услови у погледу ЕСПБ и минималног броја часова предавања. Увидом у распоред предмета по семестрима установљено је да бодовна вредност предмета у свим семестрима износи 30 ЕСПБ. 
Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.

Испуњен је услов да изборни предмети буду заступљени са 20% ЕСПБ бодова. У структури студијских програма заступљене су све групе предмета према препорученим процентима уз одступања од 2%.  
Студијски програм је усаглашен са европским стандардима у погледу услова уписа, трајања студија, услова преласка у наредну годину, стицања дипломе и начина студирања. 
Студијски програм дипломских академских студија архитектуре нуди студентима најновија научна, уметничка односно стручна сазнања из области архитектуре, урбанизма и архитектонских технологија. Студијски програм је целовит и свеобухватан и обухвата основна теоријске, теоријско-методолошке и научна/уметничко – стручне програме из наведених основних дисциплинарних области. 

Програм основних академских студија усаглашен је са другим програмима високошколске установе, као што су мастер академске студије и докторске академске студије архитектуре које представљају други, односно трећи степен образовања архитеката. 

Студијски програм је усклађен са три акредитована програма иностраних високошколских установа:
• Архитектонски факултет ЕТХ у Цириху (http://www.ethz.ch/) , и 
• Архитектонски факултет Технички Универзитет у Делфту (http://www.tudelft.nl) 
• Архитектонски факултет у Ахену (http://www.rwth-aachen.de/go/id/ogq )  

Уписује се одговарајући број студената сходно расположивим могућностима установе. Планирани број студената је 240. Тренутно на три године овог студијског програма студира 962 студента.

Сви пријављени кандидати полажу пријемни испит за Основне академске студије архитектуре.
Ранг кандидата одређен је бодовањем резултата пријемног испита и успеха из средње школе. Укупан максималан број бодова је 100. Максималан број бодова који се може стећи на пријемном испиту је 60, а на основу успеха у школи 40.
Пријемни испит има класификациони карактер. Кандидат стиче право на рангирање ако на пријемном испиту стекне минимум бодова дефинисан Правилником о пријемном испиту Факултета.
Пријемни испит се полаже у форми теста који је састављен из задатака груписаних у два дела:
1. Питања из различитих области културе релевантних за студије архитектуре 
2. Разумевање и логичко закључивање.

Студент савлађује студијски програм Основних академских студија архитектуре полагањем испита  за сваки појединачни предмет или групу предмета који чине студијске целине,  чиме стиче одређени број  бодова, у складу са студијским програмом. 

Број ЕСПБ бодова утврђен је на основу радног оптерећења студента у савлађивању одређеног предмета и применом јединствене методологије Факултета за све студијске програме. 
Успешност студената у савлађивању одређеног предмета континуирано се прати током наставе и изражава се поенима. Максимални број поена које студент може да оствари на предмету је 100.

Студент стиче поене на предмету кроз рад у настави, испуњавањем предиспитних обавеза и полагањем испита.  Минимални број поена које студент може да стекне испуњавањем предиспитних обавеза током наставе је 30, а максимални 70. Из Табеле 8.2 статистички подаци о напредовању студената (вероватно за годину 2012/13):

За сваки предмет из студијског програма јасно је дефинисан начин стицања поена који укључује број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. Начин полагања испита и стицања поена на предметима прилагођен је врсти студијског подручја-модула у оквиру кога се предмет организује, што подразумева.

Потребан број наставника (ПБН) износи 16. Увидом у књигу  наставника може се констатовати да на реализацији програма учествује 78 наставник што је више него довољно за да покрије укупан број часова наставе на студијском програму. Просечно оптерећење по наставнику је 2.06 часа недељно.  Према електронском формулару сви наставници имају оптерећење мање од 12 часова недељно. 
Проценат наставе коју држе наставници који раде са пуним радним временом на студијском програму = 99%, што је више од захтеваних 70%. 

Већина наставника има стечени научни назив доктора наука. Од 78 наставника, њих 36 немају стечени назив доктора наука.

Потребан број сарадника (ПБС) износи 39. На реализацији програма ангажовано је 54 сарадника који су стално запошљени на Факултету. Просечно оптерећење по сараднику је 4.67 часова недељно. Према електронском формулару, тринаест сарадника има оптерећење на годишњем нивоу веће од 15 часова активне наставе (Бијеловић Д. Алекса, Богосављевић З. Јелена, ...). Табела 9.4 је, вероватно, погрешно попуњена. Тридесет и три сарадника, према Табели 9.4, има оптерећење веће од 15 часова активне наставе. 
Увидом у књигу  наставника и референце може се констатовати да квалификације свих наставника одговарају њиховим задужењима на овом студијском програму. 

Величина групе за предавања у електронском формулару износи 198, за групе за вежбе 66 и за групе за лабораторијске вежбе 22 студента. Величина група је повећана 10% у односу на Допуне стандарда за акредитацију студијских програма према којој је величина група за предавање до 180 студената, групе за вежбе до 60 студената и групе за лабораторијске вежбе до 20 студената.
За извођење студијског програма обезбеђени су одговарајући људски, просторни, техничко-технолошки, библиотечки и други ресурси који су примерени карактеру студијског програма и предвиђеном броју студената. Настава на студијском програму Архитектура изводи се у 2 смене тако да је по једном студенту обезбеђено 4,4 м2 што је више од минимално захтерваних 2 м2 простора.

Установе обезбеђује адекватан и добро одржаван простор за извођење наставе. Настава се изводи у амфитеатрима, учионицама и специјализованим лабораторијама. При томе је обезбеђена и одговарајућа информациона подршка. Факултет поседује библиотеку и читаоницу и обезбеђује за сваког студента место у амфитеатру, учионици и лабораторији.

Факултет је обезбедио одговарајући радни простор за наставнике и сараднике. 

Сви предмети студијског програма покривени су одговарајућим училима и помоћним средствима који су расположиви на време и у довољном броју за нормално одвијање наставног процеса. При томе је обезбеђена и одговарајућа информациона подршка. 

Архитектонски факултет има библиотеку снабдевену уџбеницима и осталом литературом која својим нивоом и обимом обезбеђује подршку наставном, научноистраживачком и уметничком раду. Библиотека тренутно располаже са 12766 библиотечких јединица. Библиотечки фонд је састављен од стручне литературе, уџбеника, скрипти, страних и домаћих часописа, и других материјала који су у функцији наставе која се изводи на Факултету. 

Факултет је обезбедио покривеност скоро свих предмета одговарајућом уџбеничком литературом, училима и помоћним наставним средствима. У Табели 10.5. представљени су резултати за 38 предмета. За 15 предмета постоји књига предметног наставника. За 33 предмета постоји књига другог аутора.
Контрола квалитета студијског програма спроводи се систематски, на више нивоа.
Контрола квалитета студијског програма се спроводи кроз рад следећих тела надлежних за обезбеђење и унапређење квалитета: Комисија за наставу, Комисија за студентска питања, Комисија за обезбеђење и унапређење квалитета.
Провера квалитета студијског програма се врши кроз редовну проверу наставног рада запослених најмање једном у две године кроз студентску анкету, кроз рад Департмана који предлаже и организује студијске програме, кроз рад Већа година које координира реализацију наставе у складу  са студијским програмом одређене године студија, координира организацију и извођење испита са године студија и анализира резултате евалуационих процедура у циљу унапређења реализације.
Студентске евалуације наставе су основ праћења квалитета реализације студијских програма. Резултати студентских евалуација анализирају се на департманима и на Већима година. Департмани анализирају реализацију наставе по областима, док Већа година синхронизују активности по годинама студија, односно семестрима. Руководиоци Већа година надлежни су и одговорни за усклађивање студентских обавеза са ЕСПБ вредностима предмета, реализацију система континуалног праћења и оцењивања студената, као и за провере знања. 
У процесу самовредновања институције, који се спроводи на сваке три године, студијски програми се евалуирају на основу елемената заданих стандардима за самовредновање Националног савета, путем SWOT анализе. 

За праћење квалитета студијског програма постоји комисија на нивоу Факултета. У Табели 11.1. у Листа чланова комисије за контролу квалитета наводи се име једног студента основних академских и једног студента мастер академских студија.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ  за студијски програм основне академске студије – АРХИТЕКТУРА у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма за извођење на српском и енглеском језику у оквиру одобреног броја студената.
Имајући у виду да је високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00267/2015-04
20.03.2015. године
Б е о г р а д
Д О П У Н А   У В Е Р Е Њ А
О АКРЕДИТАЦИЈИ студијског програма
ОСНОВНИХ АКАДЕМСКИХ СТУДИЈА
за извођење на српском и енглеском језику
УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100252129, Матични број: 07032480, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне академске студије – АРХИТЕКТУРА у оквиру поља техничко-технолошких наука и то за упис 340 (тристачетрдесет) студената у седишту Установе, за извођење на српском и енглеском језику.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

